Yahya Hassan

Yahya Hassan (1995–2020)CHAT: Får dødstrusler efter debatindlæg, nyhederne.tv2.dk. Besøkt 25. oktober 2013 var en dansk dikter med palestinsk bakgrunn.

 Liv og virke 
Oppvekst
Yahya Hassan var sønn av muslimske palestinske innvandrere som hadde flyktet fra hjemlandet til Libanon på grunn av Israel–Palestina-konflikten, og flyttet til Danmark i 1980-årene. Han vokste opp med sine fire søsken i Aarhus, nærmere bestemt i bydelen Aarhus V, som er et problemfylt immigrantdistrikt, av mange også beskrevet som en innvandrerghetto. Der vokste Yahya opp i religiøse omgivelser, men han brøt med religionen. 

Som 13-åring ble han overflyttet til en institusjon for barn med problemadferd på grunn av tilpasningsvansker på skolen og småkriminalitet.

Forfatterskap og øvrig virksomhet 
Hassan utviklet en stor interesse for lesing og litteratur og begynte å skrive dikt.«Hvad med at tvangsfjerne forældrene?» Politiken - Debatsektion den 15. oktober 2013 Han har nevnt Dostojevskij, Michael Strunge og især Karl Ove Knausgårds selvbiografiske bøker som inspirasjonskilde.«Yahya Hassans digtsamling runder de 11.000 eksemplarer», Information den 18. oktober 2013. Hentet den  23. oktober 2013.«Yahya Hassan: - Knausgård ga meg et spark bak», Aftenposten 9. januar 2014  I september 2013 begynte han på Forfatterskolen i København.politiken.dk Digter: Jeg er fucking vred på mine forældres generation 

Hans første diktsamling om en oppvekst med vold, svikt og kriminalitet, skapte oppmerksomhet før den utkom på Gyldendal i oktober 2013. I desember samme år hadde boken fått et opplag på 100 000 trykte eksemplarer. Han kritiserte særlig deler av foreldregenerasjonens innvandrermiljø for misbruk av trygdeordninger og det han oppfattet som religiøs dobbeltmoral.aftenposten.no Danskene i kø for å kjøpe Yahya Hassans dikt 17.10.2013 

I april 2015 meddelte Yahya Hassan at han aktet å stille opp i Folketingsvalget i Danmark i 2015 som kandidat for det nystartede Nationalpartiet. Partiet kalte seg for et inkluderende sentrumsparti som stod på sosialliberal grunn. Men Nationalpartiet fikk ikke de ca 20 000 underskrifter som krevdes for å registrere et nytt parti i folketingsvalget. I stedet stilte Yahya Hassan opp som frittstående kandidat i Østjyllands Storkreds, og fikk 944 stemmer i Folketingsvalget 2015. Det krevdes 20 000 stemmer for å komme inn i Folketinget, og Hassan var derfor ikke i nærheten av en plass i Folketinget. I februar 2016 ble Yahya Hassan ekskludert fra Nationalpartiet, etter å ha blitt pågrepet for besittelse av narkotika.Yahya Hassan ekskluderet fra Nationalpartiet – TV 2

Den 16. september 2016 ble han dømt til ett år og ni måneders fengsel. Blant de mange punktene han var tiltalt for var en hendelse der han hadde skutt mot en 17-åring.

Høsten 2019 kom Hassans andre diktsamling ut, med tittelen Yahya Hassan 2. Den var skrevet mens han var innlagt på en psykiatrisk fengselsanstalt.  Også denne diktsamlingen fikk stor oppmerksomhet.

Hassan ble funnet død i sin leilighet i Aarhus i april 2020, 24 år gammel.

 Utgivelser 
 Novellen Et godt sted at dø i antologien Vi er herinde, Brønderslev Forfatterskole, 2011, ISBN 9788799353736
 Yahya Hassan, digte, Cappelen Damm, 2014, ISBN 9788702153521
 Yahya Hassan 2, 2019, ISBN 9788702265866

 Priser og nominasjoner 
 For Yahya Hassan:
 Weekendavisens Litteraturpris (2013)
 Danske Banks Debutantpris (2013)
 Bodil og Jørgen Munch-Christensens debutantpris (2014) 
 For Yahya Hassan 2:
 Nominert til Nordisk råds litteraturpris for 2020.

 Referanser 


 Eksterne lenker 


Kategori:Personer fra Aarhus
Kategori:Danske lyrikere
Kategori:Dansker dømt for forbrytelser